Xorijdagi o‘zbekistonliklarni vatanga olib kelish bo‘yicha charter reyslar jadvaliga qisman o‘zgartirish kiritildi

Respublika maxsus komissiyasining qaroriga muvofiq xorijdagi O‘zbekiston fuqarolarini vatanga olib kelish uchun 2 avgustdan 16 avgust kunlari davomida amalga oshirilishi belgilangan charter reyslarining jadvaliga qisman o‘zgartirish kiritildi.
O‘zbekiston Respublikasi Transport vazirligi axborot xizmati xabariga ko‘ra, 5 avgust kuni Qohira – Toshkent – Qohira yo‘nalishida amalga oshirilishi belgilangan parvoz 16 avgust kuni bajariladi.   
7-8 avgust Toshkent – Pekin – Toshkent yo‘nalishidagi reys esa 13-14 avgust kunlari amalga oshiriladi.